钦定古今图书集成/理学汇编/学行典/第247卷 > 王逵
## 钦定古今图书集成/理学汇编/学行典/第247卷 > 王逵

按《济南府志》：“王逵，字士礼，淄川人。尝诣县，于途得遗
金三百馀两，守竟日无觅者，为投之官，令曰：‘季世安
所得尔？天固将赐令子张而宗矣。同居四世，家人百
馀口，不异爨，不闻闲言。下逮童孥，各蒸蒸尽其欢洎。
子崇义为金部尚书，部出简中州刑，便道省父。时逵
已染痾，崇义恋不欲行，迫之曰：‘第往，讯狱平允，民无’’”
所冤，而“忠即孝也。”竟遣之去。去逾月，遂不起。后崇义
以高节名于世，孙晓复有声于侍御。